**439/2015.(XII.10.) Kgy. sz. határozat**

1./ A Közgyűlés az állattartók egyes magatartási, valamint az állattartó épületek elhelyezésének szabályairól szóló 34/2012. (XI.07.) önkormányzati rendelet hatályon kívül helyezését követő időponttól a város közigazgatási területén az alábbi közterületeket jelöli ki kutyafuttatás céljára:

1. Stromfeld Aurél lakótelep - Bárdosi Németh János utca 53-56. tömb déli oldalán kerítéssel határolt terület;
2. Váci M. u. mögött a Vízmű kutak lefolyóárkától a volt Rohonci vasúti töltésig, a Paragvári úttól a volt vasúti hídig;
3. Bem J. u-i buszfordulótól délre lévő, kerítéssel határolt terület;
4. Dolgozók útja melletti Vízmű terület a Nagy László u. mögött telepített első fenyősor - a Dolgozók útja és a Perint által határolt terület;
5. Károly R. u. 16-tól a Szent Gellért u. 62-ig húzódó Perint parti zöldterület;
6. Négyesi utcai park területe, a bekerített játszótér kivételével;
7. Sorok utcai gyalogos Perint hídtól az óvoda kerítéséig húzódó zöld sáv;
8. A Pázmány P. krt. 25. és a MÁV töltés közötti terület.

2./ A Közgyűlés felkéri a polgármestert, vizsgálja meg, hogy a területek kutyafuttatóként történő megjelölése a helyszínen megtalálható-e. Amennyiben nem, felkéri, hogy gondoskodjon a tájékoztató táblák elhelyezéséről. Kerüljön továbbá kutyafuttatónként egy szemétgyűjtő kihelyezésre a területeken.

3./ A Közgyűlés felkéri polgármestert, vizsgáltassa meg a belvárosi szemétgyűjtők állapotát, és adjon tájékoztatást a vizsgálat eredményéről a Gazdasági és Városstratégiai Bizottságnak.

4./ A Közgyűlés felkéri polgármestert, vizsgáltassa meg Mikes Kelemen utcai szánkódomb környezetében kutyafuttató terület kijelölésének lehetőségét.

**Felelős:** Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi, Képviselői és Hatósági Osztály vezetője,

Lakézi Gábor, a Városüzemeltetési Osztály vezetője a 2. pontért)

**Határidő:** a34/2012. (XI.07.) önkormányzati rendelet hatályon kívül helyezésére alkotott helyi rendelet hatályba lépésétől

azonnal a 2. pontra

2016. március bizottsági ülés a 3. és 4. pontra